jkorsvik/nowiki_second_scrape_merged huggingface dataset:
Shaun Goater

Leonard Shaun Goater (født 25. februar 1970 i Hamilton) er en bermudisk tidligere fotballspiller. Han blir sett på som den beste fotballspilleren fra Bermuda noensinne. 


== Karriere ==
Shaun Goater sin første profesjonelle klubb var Manchester United, men han kom aldri opp på A-laget. I 1989 gikk han til Rotherham United, der fikk han sin ligadebut. Han spilte sju år og spilte totalt 209 ligakamper for de og scoret 70 mål før han i 1996 gikk over til Bristol City.
I 1998 gikk han over til Manchester City for 400 000£. 
I Manchester City scoret han over 100 mål og ble godt likt av fansen.
Etter Manchester City spilte Goater for Reading FC, Coventry City, Southend United, Bermuda Hogges og North Village Rams.


== Referanser ==


== Eksterne lenker ==
(en) Shaun Goater – Transfermarkt 
(en) Shaun Goater – national-football-teams.com 
(en) Shaun Goater – Soccerbase.com 
(en) Shaun Goater – FBref
NM i landeveissykling 2011

Norgesmesterskapet i landeveissykling 2011 ble arrangert fra 18. til 26. juni 2011 i Skien. Grenland Sykleklubb var arrangørklubb.


== Menn ==


=== Fellesstart ===


==== Senior ====
Dato: 26. juni 2011
Distanse: 195,6 km


==== U23 ====
Dato: 23. juni 2011
Distanse: 138,6 km


=== Tempo ===
Dato: 23. juni 2011


=== Gateritt ===
Dato: 18. juni 2011


=== Lagtempo ===


==== Senior ====
Dato: 21. juni 2011
Distanse: 70 km


==== Junior ====
Dato: 21. juni 2011
Distanse: 50 km


== Kvinner ==


=== Fellesstart ===
Dato: 26. juni 2011


=== Tempo ===
Dato: 23. juni 2011


=== Lagtempo ===
Dato: 21. juni 2011
Distanse: 30 km


== Eksterne lenker ==
Offisielt nettsted
Cabdiweli Maxamed Cali

Cabdiweli Maxamed Cali (arabisk: عبدويلي محمد علي; ʿAbdiwīlī Muḥammad ʿAlī, utenfor Somalia også kjent som Abdiweli Mohamed Ali) er en somalisk politiker fra Puntland som var Somalias statsminister. Han var fungerende statsminister i perioden 19.–28. juni 2011. Den 28. juni 2011 ble han utnevnt som den nye statsministeren av parlamentet. Han ble 6. oktober 2012 etterfulgt av Abdi Farah Shirdon Saaid.
Cali ble utdannet på Harvard Law School, og var professor i økonomi ved Niagara-universitetet i New York. 
12. juni 2010 ble han utnevnt til Somalias minister for planlegging og internasjonalt samarbeid. Han ble utnevnt av den nylig innsatte statsministeren Mohamed Abdullahi Mohamed, og var en viktig del av den godt likte teknokratiske regjeringa. 
19. juni 2011 ble Cali utnevnt til fungerende statsminister av president Sharif Sheikh Ahmed da Mohamed sa fra seg stillingen. Dette fikk siden støtte av parlamentet og ble 23. juni 2011 gjort permanent.


== Besøk i Norge ==
Mandag 27. februar 2012 besøkte han Norge og møtte miljø- og utviklingsminister Erik Solheim. Dette var første gang en somalisk statsminister besøkte Norge.


== Referanser ==


== Eksterne lenker ==
(en) Abdiweli Mohamed Ali – kategori av bilder, video eller lyd på Commons
Milivoj Ašner

Milivoj Ašner (født 21. april 1913 i Daruvar, Kroatia, død 14. juni 2011 i Østerrike) var en kroatisk politileder som var ettersøkt for krigsforbrytelser som han ble beskyldt for å ha begått mens han var politisjef i den uavhengige staten Kroatia (1941-1945). Han bodde i Østerrike etter krigen.
Ašner ble anklaget for å håndheve rasistiske lover under Kroatias nazi-allierte Ustaše-regime som myrdet rundt 3000 serbere, jøder og sigøynere under andre verdenskrig. Ašner flyktet til Østerrike på slutten av krigen og tok navnet George Aschner. I 2005 ble han anklaget for forbrytelser mot menneskeheten og krigsforbrytelser begått i byen Požega i 1941 og 1942. Ašner sto på Interpols liste over mest ettersøkte personer og ble rangert som den fjerde mest ettersøkte nazisten på frifot.
I juni 2008 ble det rapportert av flere journalister, til tross for den østerrikske regjeringens gjentatte påstander om at Ašner var ved dårlig helse, at det virket som han var i god være fysisk form basert på hans tilstedeværelse under en EM-fotballkamp mellom Østerrike og Kroatia i Klagenfurt, hvor han var bosatt. Dette første til et fornyet kravet om å få ham utlevert til Kroatia slik at en rettssak mot ham kunne gjennomføres.
Ašner ble aldri utlevert eller straffeforfulgt. Han døde i Østerrike i 2011, 98 år gammel.


== Referanser ==
Maria Altmann

Maria Altmann (født 18. februar 1916, død 7. februar 2011) var en jødisk flyktning fra Østerrike, kjent for sin vellykkede kampanje for å få tilbake fem familieeide malerier malt av kunstneren Gustav Klimt, som ble stjålet av nasjonalsosialistene under andre verdenskrig.Hun ble født som Maria Victoria Bloch, i Wien. Familien endret navnet til Bloch-Bauer året etter at Maria ble født. Hun var en niese av Adele Bloch-Bauer, en velstående jødisk beskytter av kunst som tjente som modell for noen av de mest kjente malerier fra denne perioden. Kort tid etter Altmann sin bryllupsreise til Paris, Frankrike i 1938 ble Østerrike innlemmet i det nasjonalsosialistiske Tyskland. Altmann, hennes ektemann og flere av deres familiemedlemmer valgte å flykte fra nazistene og deres strenge lover mot jøder og andre «mindreverdige» mennesker. De flyktet via England og videre til USA og slo seg ned i Los Angeles, California. Altmann døde 7. februar 2011, kort tid før hennes 95. bursdag. Nekrologer ble trykket i The New York Times, The Guardian, og mange andre aviser internasjonalt.
Historien om Maria Altmann ble filmatisert i 2015 (Woman in Gold; norsk tittel Kvinnen i gull) med Helen Mirren i rollen som Maria.


== Referanser ==
Owain Glyndŵr

Owain Glyndŵr (IPA: ˈoʊain ɡlɨ̞nˈduːr; ca. 1354 eller 1359-ca. 1416) eller Owain ap Gruffydd (ˈowain ap ˈgrɪfɪð), også stavet Owain Glyn Dŵr og anglifisert som Owen Glendower av William Shakespeare, var en walisisk hersker, og den siste waliser som gjorde krav på tittelen fyrste av Wales. Han ledet et langvarig, men mislykket opprør mot det engelske styret i Wales.
Glyndŵr var en etterkommer av herskerne av Kongeriket Powys gjennom sin far Gruffydd Fychan II og kunne derfor hevde sin arverett som  fyrste (tywysog) av Powys Fadog (Nedre Powys) og herre til Glyndyfrdwy, og gjennom sin mor Elen ferch Tomas ap Llywelyn også som herre til Deheubarth. 16. september 1400 startet Glyndŵr det walisiske opprøret mot Henrik IV av England. Selv om opprøret i begynnelsen var fremgangsrikt, ble det etter hvert slått ned, og Glyndŵr ble sist sett i 1412 og ble aldri fanget, aldri fristet av kongelig amnesti og aldri forrådt, og hva som siden skjedde med ham er ukjent.
Owain Glyndŵr har blitt en folkekjær historisk skikkelse i både Wales og England, framstilt i William Shakespeares Henrik IV, del 1 som en vill og eksotisk mann styrt av både magi og følelser. På slutten av 1800-tallet betraktet Cymru Fydd-bevegelsen ham som den walisiske nasjonalismens far, og som en nasjonalhelt sammenlignbar med kong Arthur.


== Referanser ==
Nikolaj Andrianov

Nikolaj Jefimovitsj Andrianov (russisk: Николай Ефимович Андрианов, født 14. oktober 1952, død 21. mars 2011) var en sovjetisk / russisk turner.
Han holdt rekorden for antall olympiske medaljer for menn med 15, henholdsvis 7 gullmedaljer, 5 sølvmedaljer og tre bronsemedaljer. Andrianov holdt denne rekorden frem til svømmeren Michael Phelps overgikk ham under Sommer-OL i Beijing i 2008. Andrianov giftet seg med en annen berømt sovjetisk turner, to ganger olympisk mester Ljubov Burda. I 2001 ble Andrianov innlemmet i den internasjonale Hall of Fame for turnere.
Andrianov utviklet den degenerative nevrologiske lidelsen multippel system atrofi, og i løpet av hans siste levemåneder var han ikke i stand til å bevege armene eller bena og kunne ikke snakke. Andrianov døde den 21. mars 2011 i en alder av 58 år, i hjembyen Vladimir. Treneren for Russlands nasjonale gymnastikk-lag Aleksander Aleksandrov, kalte dødsfallet tragisk og et stort tap, men uttalte at Andrianov hadde vært syk i lengre tid.


== Referanser ==


== Eksterne lenker ==
(de) Nikolaj Andrianov – Munzinger Sportsarchiv 
(en) Nikolaj Andrianov – Olympics.com 
(en) Nikolaj Andrianov – Olympic.org 
(en) Nikolaj Andrianov – Olympedia 
(en) Nikolaj Andrianov – Sports-Reference (OL-resultater – arkivert) 
(en) Nikolaj Andrianov – databaseOlympics.com (arkivert) 
(en) Nikolaj Andrianov – FIG 
(en) Nikolaj Andrianov – Gymn Forum
Cao Hong

Cáo Hóng (tradisjonell kinesisk: 曹洪; forenklet kinesisk: 曹洪; 169-232), stilnavn Zǐlián (子廉) var en kinesisk general som tjente under krigsherren og Hàn-statsministeren Cao Cao (hans fars adopterte søskenbarn) og de etterfølgende herskerne av riket Cao Wei før og i de tre rikers tid i Kinas historie. Hans fetter Cao Ren var også en av Cao Caos offiserer.
Nordisk mesterskap i fotball 1978–80

Nordisk mesterskap i fotball 1978–80 var tolvte gang Nordisk mesterskap i fotball ble arrangert. Danmark, Finland, Norge og Sverige deltok.
Den tolvte utgaven gikk over kun 3 år og 12 kamper, mot normalt for de øvrige utgavene av mesterskapet 4 år og 24 kamper. 
Danmark vant turneringen og hindret med dette Sverige i å ta sin tiende strake seier.


== 1978 ==


=== Kamper ===


=== Tabell ===


== 1979 ==


=== Kamper ===


=== Tabell ===


== 1980 ==


=== Kamper ===


=== Tabell ===


== Referanser ==
Jobbportal

Jobbportal er et samlebegrep for nettsider som fungerer som møteplass for arbeidsgivere og jobbsøkere, med den hensikt å effektivisere og strukturere rekruttering.
Jobbportalers mål er å være et effektivt verktøy både for arbeidsgivere og de som søker jobb. Markedet for jobbformidling tar for seg heltidsstillinger, deltidsstillinger, vikariat, ekstrahjelp og sesong- og sommerjobber. De benytter i hovedsak internett som kommunikasjonskanal.
Tomme Tønner 2 – Det brune gullet

Tomme Tønner 2 – Det brune gullet er en norsk gangsterkomedie av Leon Bashir og Sebastian Dalén. Filmen hadde premiere i Norge 7. januar 2011.
Den hadde et samlet besøkstall på norske kinoer på 59 792.


== Roller ==
Leon Bashir – Ali
Kim Bodnia – Dansken
Kristoffer Joner – Finish
Jeppe Beck Laursen – Nico
Ivar Lykke – Stein
Linni Meister – Jente
David Skaufjord – Travbanesjef
Torgrim Mellum Stene – Tater
Lars Sundsbø – Postmann
Farack Abbas – Bobby
Jenny Skavlan – Yasmine
Stig Frode Henriksen – Tynn-Svein
Lars Markus Verpeide Bakke –
Helge Jordal –  Zorba
Zahid Ali –  Prince Kebab
Vegar Hoel –
Kyrre Hellum – Fido
Maria Bock –  Karin
Yngve Skomsvoll – Egil


== Eksterne lenker ==
(en) Tomme Tønner 2 – Det brune gullet på Internet Movie Database 
(no) Tomme Tønner 2 – Det brune gullet i Nasjonalbibliotekets filmografi 
(no)  Tomme Tønner 2 – Det brune gullet hos Filmweb
FK AS Trenčín

FK AS Trenčín(også kalt AS Trenčín, eller ganske enkelt AS) er en slovakisk fotballklubb fra byen Trenčín, som spiller i Fortuna Liga, landets høyeste divisjon. Byen er Trenčín regionens hovedstad og ligger nordvest i Slovakia. Klubben ble først stiftet under navnet TJ Ozeta Dukla Trenčín i år 1992, men skiftet navn til FK AS Trenčín i 2005. AS Trenčín spiller hjemmekampene sine på stadionet Štadión na Sihoti.
Klubben tok sin første tittel i 2015, da de vant den slovakiske cupfinalen over FK Senica etter straffesparkkonkurranse. Klubben ble også seriemester i 2015.


== Historiske navn ==


== Meritter ==
Oppdatert 25. mai 2015

Fortuna Liga (Fortuna League):
Tredjeplass(1):2012/13 (Corgon League)
Andreplass(1):2013/14 (Corgon League)
Vinner(1):2014/15 (Fortuna League)
Slovakisk cup:
Vinner(1):2014/15


== Deltagelse i europacupene ==
Oppdatert 23. juli 2015
AS Trenčín har spilt 10 kamper i europacupene. Av disse er det blitt 3 seirer, 3 uavgjorte og 4 tap.


== Kjente spillere ==


== Spillerstall ==
Oppdatert 24. april 2022.


=== Utlånte spillere ===


== Toppscorere ==


== Trenere ==
Oppdatert 3. september 2013


== Tidligere drakter ==


== Liste med serie- og cupvinnere for FK AS Trenčín ==


=== Slovakisk cup 2015 ===
Følgende spillere ble cupvinnere etter å ha slått FK Senica 3:2 etter straffesparkkonkurranse i cupfinalen, 1. mai 2015:
Adrián Chovan, Igor Šemrinec, Matej Vozár, Peter Čögley, Ramón Rodríguez Da Silva, Peter Kleščík, James Lawrence, Kingsley Madu, Milan Rundić, Lukáš Skovajsa, Damián Bariš, Matúš Bero, Jakub Holúbek, Ryan Koolwijk, Stanislav Lobotka,  	Karol Mondek,  	Ibrahim Rabiu, Jairo De Macedo Da Silva, Emmanuel Edmond, Dávid Guba, Gino Van Kessel, Martin Vlček, Trenere: Martin Ševela, Vladimír Cifranič, Ivan Vrabec


=== Seriemestere 2015 ===
Følgende spillere ble seriemestere etter å ha vunnet Fortuna Liga 2015:
Adrián Chovan, Igor Šemrinec, Matej Vozár, Peter Čögley, Ramón Rodríguez Da Silva, Peter Kleščík, James Lawrence, Kingsley Madu, Milan Rundić, Lukáš Skovajsa, Damián Bariš, Matúš Bero, Jakub Holúbek, Ryan Koolwijk, Stanislav Lobotka,  	Karol Mondek,  	Ibrahim Rabiu, Jairo De Macedo Da Silva, Emmanuel Edmond, Dávid Guba, Gino Van Kessel, Martin Vlček, Trenere: Martin Ševela, Vladimír Cifranič, Ivan Vrabec


== Trencinspillere med flest landskamper ==
Oppdatert 25. mai 2015
Martin Škrtel - 72 kamper, 5 mål  Slovakia
Filip Hološko - 64 kamper, 8 mål  Slovakia
Kamil Čontofalský - 34 kamper  Slovakia
Jozef Valachovič- 33 kamper, 1 mål  Slovakia
Martin Fabuš - 25 kamper, 5 mål  Slovakia
Karol Kisel - 25 kamper, 1 mål  Slovakia


== Årets AS spiller ==
Hviezda AS Trenčín 2011 (Stjerne AS Trenčín 2011) – prisen, ble delt ut første gang i 2011.

2011:   David Depetris
2012:   Peter Kleščík
2013:   Miloš Volešák
2014:   Jakub Holúbek
2015:   Stanislav Lobotka


== Referanser ==


== Eksterne lenker ==
www.astrencin.sk – Klubbens offisielle nettsider(slovakisk)
– www.worldfootball.net(engelsk)
– www.uefa.com(engelsk)
Arieh Handler

Arieh Handler (født 27. mai 1915 i Böhmen, død 20. mai 2011 i Jerusalem) var en sionistisk leder.
Handler vokste opp i Tyskland og var sterkt involvert i å hjelpe jøder med å flykte fra det nasjonalsosialistiske Tyskland i årene frem mot den andre verdenskrig og Holocaust. I 1930-årene, reiste Handler flere ganger til Storbritannia der han var en av grunnleggerne av den britiske grenen av den religiøse sionistiske ungdomsbevegelse Bnei Akiva. Handler var også presidenten for den voksne religiøse sionistiske organisasjonen Mizrachi i mange år. Handler var mest kjent for å være en av de viktigste grunnleggerne av den religiøse sionistiske bevegelsen i Storbritannia, så vel som å være den siste personen i live som var til stede ved erklæring om at Israel var en egen stat.
Handler utviklet nære vennskap med mange fremtidige sionistiske ledere i Israel, deriblant David Ben-Gurion. Som en representant for den religiøse sionistiske bevegelsen, deltok Handler på mange hemmelige møter på høyt nivå i den sionistiske ledelsen som arbeidet for opprettelsen av den jødiske staten. Handler ble invitert av David Ben-Gurion til å delta under erklæringen Israels uavhengighet i Tel Aviv.


== Referanser ==
Enrique Arancibia Clavel

Enrique Arancibia Clavel (født 13. oktober 1944, død 28. april 2011) var en agent for Dirección de Inteligencia Nacional, det chilenske hemmelig politiet.
Clavel bodde i uoffisielt eksil i Buenos Aires etter mordet på René Schneider i Chile den 25. oktober 1970. Clavel ble arrestert av argentinske etterretningsoffiserer like etter utleveringen av den hemmelige agenten Michael Townley til USA, og han ble anklaget for spionasje. Arancibia ble i 2004 dømt av en argentinsk domstol for kidnappingen av Laura Elgueta og en annen chilensk kvinne i Buenos Aires. Nedgraderte dokumenter fra det amerikanske FBI foreslår at Arancibia også hadde vært i kontakt med den fascistiske terroristen Stefano Delle Chiaie fra Italia. Den 28. april 2011, ble Clavel funnet død i hans egen leilighet i sentrum av Buenos Aires, Argentina, med flere knivstikk både i ryggen og i bryset.


== Referanser ==
John R. Alison

John Richardson Alison (født 21. november 1912 i Micanopy, Florida, død 6. juni 2011) var en høyt dekorert amerikansk soldat som slåss under andre verdenskrig og han var en veteran fra Koreakrigen.
I oktober 1941 ble Alison sendt til Moskva i Russland for å administrere det sensitive amerikansk-sovjetiske P-40 under Lend-Lease-programmet. Alison utdannet også flere piloter fra Sovjetunionen. Alison ble ofte sitert som grunnleggeren av Air Force Special Operations. I 2005 fikk Alison navnet sitt oppført på National Aviation Hall of Fame for hans militære prestasjoner for USA.


== Referanser ==
Iraj Afshar

Iraj Afshar (født 8. oktober 1925, død 8. mars 2011) var en anerkjent historiker og en ikonisk figur innen persiske studier.
Afshar var redaktør for Encyclopædia Iranica ved Columbia University og professor emeritus ved University of Teheran. Afshar spilte en betydelig rolle i utviklingen av flere litterære felter i Iran i løpet av den andre halvdel av det 20. århundre. Afshar var ansatt som redaktør for Sokhan, en produktiv Iransk tidsskrift. Afshar var arbeidet som frivillig ambassadør for UNESCO og han underviste ved Universitetet i Bern og Universitetet i Teheran.


== Referanser ==


== Eksterne lenker ==
(en) Iraj Afshar – kategori av bilder, video eller lyd på Commons
Xu Shichang

Xu Shichang (kinesisk: 徐世昌, pinyin: Xú Shìchāng, Wade-Giles: Hsü Shih-ch'ang, stilnavn Ju-ren [菊人], født 30. oktober 1855 i Weihui i provinsen Henan i Kina, død 5. juni 1939) var Republikken Kinas president (Beijing-regjeringen) fra 10. oktober 1918 til 2. juni 1922. 


== Biografi ==
Xus hjemstavn var fylket Yinxian (nå distriktet Yinzhou) ved Ningbo i provinsen Zhejiang. Han var Yuan Shikais nærmeste venn.  Han var i en tid guvernør av Mandsjuria og mot slutten av Qing-dynastiet ble han sjef dor generalstaben selv om han var sivilist.  Han fratrådte som statsminister i protest mot Yuans keiserlige ambisjoner sent 1915, men gjenopptok denne stillingwen etter at Yuan oppgav sine planer om å bli keiser.
Hans valg til president ble for det meste arrangert av Duan Qirui og hans militærklikk,  Anhuiklikken. Han ble valgt fordi han var sivilist men samtidig hadde tette bånd til Beiyanghæren og ble oppfattet som nøytral overfor begge dens hovedklikker, Zhiliklikken og Anhuiklikken. Uten å kunne legge eget miklitært press bak sitt sture måtte han spille Duan, Zhilis leder Cao Kun og Fengtians leder Zhang Zuolin mot hverandre for å holde seg ved makten.
Han arrangerte en stor feiring i Beijing for Kinas seier under første verdenskrig den 18. november 1918, og stilte med troppestyrker til den allierte intervensjon i den russiske borgerkrig. Det ble utropt våpenhvile med Sun Yat-sens rivaliserende regjering, og intellektuelle ble inntømmet større frihet. Dette vedvarte helt til det innløp nyheter fra Frankrike om at Duan Qirui hadde lovet tysk territorium i Shandong til  Japan. Dette ble fulgt av store studentprotester (Fjerde mai-bevegelsen), og Xu svarte med massearrestasjoner.  Den kinesiske delegasjonen ble hjemkalt, og Kina nektet å undertegne Versaillestraktaten. Med dette brøt den skjøre borgfreden mellom Zhili- og Anhui-klikken sammen og Duan ble tilført et avgjørende nederlag. Dette innledet krigsherreepoken i moderne kinesisk historie.
Konflikten med Sørkina blusset opp igjen i 1920 og Xu mislykkedes også i å gjenerobre  Mongolia.  Cao Kun, som aldri hadde likt Xu, presset ham ut av prsidentvervet og gjeninnsatte Li Yuanhong.


== Referanser ==
Adam Pearson

Adam Pearson (født 19. oktober 1964 i Harrogate, North Yorkshire) var kommersiell direktør for Leeds United, som han forlot i 2001 for å kjøpe Hull City og ta over som styreformann for denne fotballklubben. 
Pearson var også leder av Stadium Management Company, som driver Kingston Communications Stadium, hjemebanen til Hull City. Pearson ble også koblet til et bud på fotballklubben Leeds, etter at denne klubben blir lagt ut for salg. Selv om han ikke ga det høyeste budet, indikerte Pearson at han ønsket å eie en fotballklubb igjen. I oktober 2007 fremmet Pearson et overtakelsestilbud verdt mer enn tre millioner engelske pund for Huddersfield Town, fotballklubben han hadde støttet hele sitt liv, men dette budet ble avvist.
Dimi Mint Abba

Dimi Mint Abba (født 25. desember 1958, død 4. juni 2011) var en kjent musiker fra Mauritania.Begge hennes foreldre var musikere og hennes far hadde blitt bedt om å komponere den mauritanske nasjonalsangen, og Dmi begynte å spille musikk allerede i en tidlig alder. Hennes profesjonelle musikalske karriere begynte i 1976, da hun sang på radioen og hun konkurrerte i Umm Kulthum Contest i Tunis. Hennes første internasjonale utgivelse ble utgitt av plateselskapet World Circuit, etter innstilling fra Ali Farka Touré. På dette albumet ble hun ledsaget av sin mann Khalifa Ould Eide og sine to døtre. Senere har hun komponert flere berømte og populære mauritanske låter som "Hailala" og "Koumba bay bay". Hun døde i juni 2011, i Casablanca, Marokko etter en ulykke på scenen.
UNESCO har inkludert Dimi Mint Abba i sin oversikt over betydningsfulle kvinner i afrikansk historie.


== Referanser ==


== Eksterne lenker ==
(en) Dimi Mint Abba på Internet Movie Database 
(en) Dimi Mint Abba på Discogs 
(en) Dimi Mint Abba på MusicBrainz 
(en) Dimi Mint Abba på Songkick 
(en) Dimi Mint Abba på Last.fm 
(en) Dimi Mint Abba på AllMusic
Barry Ackerley

Barry Allen Ackerley (født 15. april 1934, død 21. mars 2011) var en amerikansk forretningsmann. Ackerley var tidligere styreformann og konsernsjef i medieselskapet Ackerley Group. Ackerley satt som eier for Seattle Supersonics basketball-franchise mellom 1983 og frem til 2001. Ackerley døde den 21. mars 2011, i en alder av 77 år, to dager etter å ha lidd av et slag.


== Referanser ==
Supjan Abdullajev

Supjan Minkailovitsj Abdullajev (russisk: Супьян Минкаилович Абдуллаев) (født 8. november 1956 i Kasakhstan, død 28. mars 2011) var tidligere visepresident i den tsjetsjenske republikken Itsjkeria. Han ble utnevnt til stillingen av republikkens president, Doku Umarov. Stillingen hadde vært ubesatt siden Shamil Basajevs død i mars 2007.Abdullajev var tilknyttet den tsjetsjenske partisan-bevegelsen som slåss mot Russland og deres råderett over den tsjetsjenske republikken. Abdullajev var først og fremst en religiøs skikkelse, snarere enn en militær mann. Etter den første tsjetsjenske krigen, hadde Abdullajev rang som oberst i det tsjetsjenske militæret, og han satt som minister for indre anliggender for den tsjetsjenske republikken i 1997.Abdullajev ble drept i et raid av russiske sikkerhetsstyrker i en leir for tsjetsjenske opprørere i fjellene i Kaukasus den 28. mars 2011.


== Referanser ==
Abdikadir Yusuf Aar

Abdikadir Yusuf Aar (født i Somalia, drept 16. mars 2011 i Mogadishu, Somalia) var en islamsk terrorist og medlem av den muslimske terror-organisasjonen Al-Shabaab. Yusuf hadde tidligere vært medlem av Al-Itihaad Al-Islamiya (AIAI) mellom 1995 og 2002. Yusuf skal ha blitt drept av somaliske sikkerhetsstyrker i nærheten av det somaliske forsvarsdepartementet i Mogadishu 16. mars 2011. Han var leder for Al-Shabaab i Juba og Gedo.


== Eksterne lenker ==
Somalia:Al Shabab Senior Official Killed. Artikkel hos sumatimes.com
Heddal Idrettslag

Heddal Idrettslag er et idrettslag fra Heddal i Telemark, som driver med fotball og skiidrett. Idrettslaget hadde fra november 1962 en bordtennisavdeling, men avdelingen valgte å gå ut av idrettslaget og dannet Heddal Bordtennisklubb den 19. mai 2009.


== Fotball ==
Heddal startet i 1999 et fotballsamarbeidsprosjekt med Snøgg Fotball, som resulterte i den nye klubben Notodden Fotballklubb. Dette var et femårsprosjekt som hadde som mål å ha et stabilt 1.-divisjonslag for herrer i 2005 og et Toppserielag for kvinner samme år. Snøgg og Heddal hadde muligheten etter fem år for å gå ut av fusjonen, noe Heddal gjorde og dannet et eget lag i 6. divisjon med mål for direkte opprykk.
A-laget spiller i 2019 i 7. divisjon.


=== Tabell ===


== Skihopp ==
Heddal eier og drifter den 100 meter store hoppbakken Tveitanbakken i Heddal.


== Kjente utøvere ==
Håvard Kleven, fotball


== Eksterne lenker ==
Offisielt nettsted 
Heddal Fotball
Heddal Hopp
Vidarvoll - Nordic Stadiums